|  |  |
| --- | --- |
| **6. NAPIREND** | **Ügyiratszám:** BSZ/ 3- 2 /2022. |

**ELŐTERJESZTÉS**

a Képviselő-testület **2023. február 6-i** nyilvános ülésére

|  |  |
| --- | --- |
| **Tárgy:** | **A „Tóparti Büfé” hasznosítására kiírt pályázat elbírálása** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

Balatonszepezd Község Önkormányzata pályázati kiírást tett közzé a Balatonszepezd Központi Strand 477/1 hrsz. alatti 174 m2 alapterületű üzlethelység és a hozzá tartozó 74 m2 alapterületű terasz hideg-melegkonyhás büfé üzemeltetése céljából való bérbeadása tárgyában. A kiírás értelmében a pályázó minimum évi 5.000.000 Ft összegű bérleti díjat volt köteles megjelölni.

Rádóczi Bence pályázó bruttó 2.000.000 Ft összegű bérleti díjról tett vállalást, így az ő pályázata érvénytelen. Egyéb pályázat az eljárás során nem érkezett.

*Az önkormányzat vagyonáról és a vagyongazdálkodás szabályairól szóló 10/2020. (XI.30.) önkormányzati rendelet (Ör.) 1. melléklet 10.2. pont a) alpontja szerint eredménytelen az eljárás, ha a pályázati eljárás során nem nyújtottak be érvényes pályázatot.*

A fenitek alapján javaslom a pályázat eredménytelenné nyilvánítását és 4.000.000 Ft összegű bérleti díj meghatározása melletti megismétlését.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Balatonszepezd Község Önkormányzata Képviselő-testülete a „Tóparti Büfé” hasznosítása tárgyában lefolytatott pályáztatási eljárás döntéseként pályázati eljárást a 10/2020. (XI.30.) önkormányzati rendelet 1. melléklet 10.2. c) pontja alapján – érvényes pályázat hiányában – **eredménytelennek nyilvánítja és a pályáztatást 4.000.000 Ft bérleti díj meghatározása mellett megismétli**.  **Határidő:** azonnal  **Felelős:** polgármester |

Balatonszepezd, 2023. január 17.

|  |  |
| --- | --- |
|  | **Bíró Imre**  polgármester |